By wyse van spreke: 100 Spreekwoordblokkiesraaisels – Kraal Uitgewers
By wyse van spreke: 100 Spreekwoordblokkiesraaisels
Dit sal 'n huppel in jou stap sit, of sommer laat voel asof jy pens en pootjies in die botter geval het, want By wyse van spreke beloof om ure se blokkiesraaiselpret te verskaf.
Met 100 spreekwoordraaisels waarin nagenoeg 4 000 spreekwoorde vervat is, sal dié bielie van 'n blokkiesraaiselboek jou laat kopkrap, raai én meer leer oor die wonderlike spreekwoorde, idiome en vaste uitdrukkings wat Afrikaans so kleurryk maak en dinge al te lekker op die tong laat val!
Met By wyse van spreke sal jy behoorlik voel soos 'n kat wat room gekry het.
ISBN: 978-0-9947159-6-8 Kategorieë: Aktiwiteitsboek, Boeke, Kraal Uitgewers, Rina Malan Tags: Aktiwiteit, blokkiesraaisels, Blokraai, By wyse van sprele, Idiome, Rina Malan, Speletjie, spreekwoorde
Spreekwoorde, idiome en vaste uitdrukkings is nie net die speserye waarmee geur aan vaal spreek- of skryftaal gegee kan word nie. Dit gee ook meer krag aan taalgebruik. Dit kan kreatief ingespan word, saai teks met humor inkleur, geskrewe taal meer visueel verstaanbaar maak, of selfs gebruik word om 'n bietjie met 'n mens se algemene kennis te spog. Nou kan oud en jonk, liefhebbers van blokkiesraaisels en ander taalavonturiers hierdie bron van pragtige beelde en uitdrukkings op 'n prettige manier herontdek én nuwes leer ken. Vir tweedetaalsprekers bied dit 'n lekker uitdaging om hulle kennis te verruim.